

 **Projektas**

**PANEVĖŽIO RAJONO SAVIVALDYBĖS TARYBA**

**SPRENDIMAS**

**DĖL PANEVĖŽIO RAJONO SAVIVALDYBĖS DAUGIABUČIŲ GYVENAMŲJŲ NAMŲ MAKSIMALIŲ TECHNINĖS PRIEŽIŪROS TARIFŲ PATVIRTINIMO**

 2018 m. rugpjūčio 30 d. Nr. T-

 Panevėžys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, Lietuvos Respublikos statybos įstatymo 48 straipsnio 7 dalimi, Daugiabučių gyvenamųjų namų techninės priežiūros tarifo apskaičiavimo metodika, patvirtinta Lietuvos Respublikos aplinkos ministro 2018 m. gegužės 3 d. įsakymu Nr. D1-354 „Dėl Daugiabučių gyvenamųjų namų techninės priežiūros tarifo apskaičiavimo metodikos patvirtinimo“, Panevėžio rajono savivaldybės taryba n u s p r e n d ž i a:

1. Patvirtinti Panevėžio rajono savivaldybės daugiabučių gyvenamųjų namų maksimalius techninės priežiūros tarifus (pridedama).
2. Pripažinti netekusiu galios Panevėžio rajono savivaldybės tarybos 2014 m. gegužės 8 d. sprendimą Nr. T-96 „Dėl Panevėžio rajono daugiabučių gyvenamųjų namų patalpų savininkų bendrojo naudojimo objektų nuolatinės techninės priežiūros mokesčio tarifo apskaičiavimo metodikos patvirtinimo“ su visais pakeitimais

Šis sprendimas skelbiamas Teisės aktų registre ir gali būti skundžiamas Lietuvos Respublikos administracinių bylų teisenos įstatymo nustatyta tvarka.

Rimas Samkus

2018-07-31

 PATVIRTINTA

 Panevėžio rajono savivaldybės tarybos

 2018 m. rugpjūčio 30 d. sprendimu Nr. T-

**PANEVĖŽIO RAJONO SAVIVALDYBĖS DAUGIABUČIŲ GYVENAMŲJŲ**

**NAMŲ MAKSIMALŪS TECHNINĖS PRIEŽIŪROS TARIFAI**

|  |  |  |  |  |  |
| --- | --- | --- | --- | --- | --- |
| Namų grupės Nr. | Namo bendras naudingasis plotas, m2 | Namo ypatumai | Maksimalus tarifas, Eur/m2/mėn. be PVM | PVM | Maksimalus tarifas, Eur/m2/mėn. su PVM |
| 1. | Iki 1 000 | Namas, kuriame neįrengta bendra geriamojo vandens tiekimo inžinerinė sistema;Namas, kuriame neįrengta bendra nuotekų šalinimo inžinerinė sistema;Namas, kurio stogas šlaitinis | 0,0133 | 0,0028 | 0,0161 |
| 2. | Namas be išskirtinių techninės priežiūros ypatumų | 0,0123 | 0,0026 | 0,0149 |
| 3. | Namas, kuriame nėra bendrojo naudojimo patalpų | 0,0121 | 0,0025 | 0,0146 |
| 4. | Namas, kuriame neįrengta bendra geriamojo vandens tiekimo inžinerinė sistema;Namas, kuriame neįrengta bendra nuotekų šalinimo inžinerinė sistema;Namas, kuriame nėra bendrojo naudojimo patalpų;Namas, kurio stogas šlaitinis | 0,0131 | 0,0027 | 0,0158 |
| 5. | Namas, kuriame neįrengta bendra nuotekų šalinimo inžinerinė sistema | 0,0119 | 0,0025 | 0,0144 |
| 6. | Namas, kuriame neįrengta bendra geriamojo vandens tiekimo inžinerinė sistema;Namas, kuriame neįrengta bendra nuotekų šalinimo inžinerinė sistema | 0,0116 | 0,0024 | 0,0140 |
| 7. | Namas, kuriame nėra bendrojo naudojimo patalpų;Namas, kurio stogas šlaitinis | 0,0139 | 0,0029 | 0,0168 |
| 8. | Namas, kurio stogas šlaitinis | 0,0142 | 0,0030 | 0,0172 |
| 9. |  | Namas, kuriame neįrengta bendra geriamojo vandens tiekimo inžinerinė sistema;Namas, kuriame neįrengta bendra nuotekų šalinimo inžinerinė sistema;Namas, kuriame neįrengta bendra elektros inžinerinė sistema;Namas, kurio stogas šlaitinis | 0,0131 | 0,0027 | 0,0158 |
| 10. | Nuo 1 001 iki 2 000 | Namas be išskirtinių techninės priežiūros ypatumų | 0,0145 | 0,0030 | 0,0175 |

\_\_\_\_\_\_\_\_\_\_\_\_\_\_\_\_\_

**PANEVĖŽIO RAJONO SAVIVALDYBĖS ADMINISTRACIJOS**

**VIETINIO ŪKIO SKYRIUS**

Panevėžio rajono savivaldybės tarybai

**AIŠKINAMASIS RAŠTAS**

**DĖL SPRENDIMO „DĖL PANEVĖŽIO RAJONO SAVIVALDYBĖS DAUGIABUČIŲ GYVENAMŲJŲ NAMŲ MAKSIMALIŲ TECHNINĖS PRIEŽIŪROS TARIFŲ PATVIRTINIMO“ PROJEKTO**

2018 m. liepos 31 d.

Panevėžys

**Projekto rengimą paskatinusios priežastys.**

Lietuvos Respublikos aplinkos ministras 2018 m. gegužės 3 d. įsakymu Nr. D1-354 „Dėl Daugiabučių gyvenamųjų namų techninės priežiūros tarifo apskaičiavimo metodikos patvirtinimo“ patvirtino Daugiabučių gyvenamųjų namų techninės priežiūros tarifo apskaičiavimo metodiką. Šia metodika vadovaujantis yra apskaičiuojami daugiabučių namų techninės priežiūros maksimalūs tarifai, kai šią priežiūrą vykdo Lietuvos Respublikos civilinio kodekso nustatyta tvarka savivaldybės paskirtas bendrojo naudojimo objektų administratorius.

**Sprendimo projekto esmė ir tikslai.**

Savivaldybės vykdomoji institucija, vadovaudamasi metodika, parengė maksimalių tarifų skaičiavimo projektus pagal tam tikrus požymius suskirstytoms namų grupėms. Skaičiuojant maksimalius tarifus namų grupėms, atsižvelgiama į namo dydį ir techninės priežiūros ypatumus. Namo dydžio, išreikšto namo suminiu butų ir kitų patalpų naudinguoju plotu, įvertinimo koeficientas kd ir techninės priežiūros ypatumų įvertinimo koeficientai ky ir jų dydžiai nurodyti metodikos 2 priede. Maksimalūs techninės priežiūros tarifai – namų grupėms savivaldybės tarybos pagal metodiką nustatyti didžiausi galimi techninės priežiūros mokėjimai.

**Kokių pozityvių rezultatų laukiama.**

Bus įgyvendintos Lietuvos Respublikos statybos įstatymo nuostatos.

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.**

Neigiamų pasekmių nėra.

**Kokius galiojančius teisės aktus būtina pakeisti ar panaikinti, priėmus teikiamą projektą.**

Nereikia.

**Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti.**

Sprendimo įgyvendinimui lėšos nereikalingos.

Sprendimo projektui antikorupcinis vertinimas nereikalingas.

Vedėjas Rimas Samkus